*Projekts*

**LATVIJAS REPUBLIKAS MINISTRU KABINETS**

2020. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 14. oktobra**

**noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”**

*Izdoti saskaņā ar Jūras vides aizsardzības un pārvaldības*

*likuma 19. panta ceturtās daļas 1., 2., 3. un 4. punktu,*

*Būvniecības likuma 5. panta pirmās daļas 2. punktu*

*un otrās daļas 9. punktu*

Izdarīt Ministru kabineta 2014. gada 14. oktobra noteikumos Nr. 631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi“ (Latvijas Vēstnesis, 2014, 211. nr.; 2018, 191. nr.;2019, 239.nr.) šādus grozījumus:

1. Izteikt 2. punktu šādā redakcijā:

“2. Šo noteikumu 1.punktā noteiktais attiecas uz būvēm Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā (turpmāk – būve):

2.1. kas nepieciešamas komercdarbībai zivsaimniecības nozarē;

2.2. kas izmantojamas energoapgādē;

2.3. kas izmantojamas ogļūdeņražu izpētē un ieguvē, izņemot kārtību, kādā:

2.3.1  nosakāms licences laukums jūrā;

2.3.2. rīkojams konkurss par tiesībām izmantot licences laukumu jūrā;

2.3.3. kādā izsniedzama licence laukuma izmantošanai jūrā.

2.4. kas izmantojamas iepriekš neminētiem mērķiem, izņemot ostu hidrotehniskās, vides aizsardzības, sakaru, transporta, robežapsardzības, valsts aizsardzības un militārās būves jūrā.”

1. Izteikt 3. punktu šādā redakcijā:

“3. Par šajos noteikumos noteikto būvju būvniecības procesa kontroli un tiesiskumu ir atbildīga Ekonomikas ministrija, pildot būvvaldes funkcijas, bet Būvniecības likuma 6.1 panta pirmās daļas 1. punktā un likuma “Par zemes dzīlēm” 10. panta pirmās daļas 2. punktā noteiktajos gadījumos – Būvniecības valsts kontroles birojs (turpmāk – birojs).”

3. Aizstāt 160. punktā un 163. punktā vārdus “atbildīgā ministrija” ar tekstu “atbildīgā ministrija vai birojs ogļūdeņražu meklēšanas, izpētes un ieguves zemes dzīļu izmantošanas gadījumos”.

Ministru prezidents Arturs Krišjānis Kariņš

Ekonomikas ministrs Jānis Vitenbergs

Iesniedzējs:

Ekonomikas ministrs Jānis Vitebergs

Vīza:

Valsts sekretārs Edmunds Valantis

Liepiņa, 67013095

Kristine.Liepina@em.gov.lv